Fdalijiet ta' Loropéni

Il-Fdalijiet ta' Loropéni (bil-Franċiż: Ruines de Loropéni) huma sit ta' wirt Medjevali qrib ir-raħal ta' Loropéni fin-Nofsinhar tal-Burkina Faso. Tniżżlu fil-lista tas-Siti ta' Wirt Dinji tal-UNESCO fl-2009. Dawn il-fdalijiet kienu l-ewwel Sit ta' Wirt Dinji tal-UNESCO fil-pajjiż. Is-sit ikopri erja ta' 1,113-il ettaru (2.75 akri) u jinkludi għadd ta' ħitan tal-ġebel li kienu jiffurmaw fortizza Medjevali, l-iżjed waħda ppreservata minn għaxra fl-inħawi. Il-fdalijiet imorru lura mill-inqas xi elf sena. L-insedjament kien okkupat mill-poplu Lohron jew Kulango u gawda perjodu ta' prosperità bis-saħħa tal-kummerċ tad-deheb trans-Saħarjan. Laħaq il-quċċata tiegħu bejn is-sekli 14 u 17 u mbagħad ġie abbandunat fil-bidu tas-seklu 19. Sit ta' Wirt Dinji Il-Fdalijiet ta' Loropéni ġew iddeżinjati bħala Sit ta' Wirt Dinji tal-UNESCO fl-2009. Il-valur universali straordinarju tas-sit ġie rrikonoxxut abbażi ta' kriterju wieħed tal-għażla tal-UNESCO: il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet". Iktar qari Somé, Magloire, and Lassina Simporé. Lieux de mémoire, patrimoine et histoire en Afrique de l’Ouest: Aux origines des Ruines de Loropéni, Burkina Faso. Archives contemporaines, 2014. Royer, Bertrand. Le fil d’Ariane du patrimoine. Du musée ethnographique de Gaoua au site UNESCO de Loropéni (Burkina Faso). Géographie et cultures 79 (2011): 109-125. Royer, Bertrand. "Patrimoine Mondial de l'Unesco et mise en valeur des ruines de Loropéni." Net et terrain: ethnographie de la n@ture en Afrique (2011): 94-122. Referenzi